
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1630 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός υπηρεσιών διάθεσης των αποφοίτων 
του Τμήματος Πολιτικής Προστασίας της Α' εκ¬ 
παιδευτικής σειράς της Ε.Σ.Τ.Α. για διορισμό σε 
θέσεις διοικητικών υπαλλήλων. 1 

Υπαγωγή επένδυσης της εταιρείας «ΞΕΝΟΔΟ¬ 
ΧΕΙΑ ΡΟΔΟΥ ΓΕΩΡΓΙΟΣ Β. ΚΑΡΑΓΙΑΝΝΗΣ Α.Ε.» 
με δ.τ. «ΤΗΕ ΙΧΙΑΝ ΘΒΑΝϋ» στις διατάξεις του ν. 
3299/2004. 2 

Επιστροφή Φ.Π.Α. σε αγρότες του ειδικού καθεστώ¬ 
τος με αντίγραφα των νόμιμων φορολογικών 
στοιχείων σε περίπτωση απώλειας των πρωτο¬ 
τύπων. 3 

Ολοκλήρωση - οριστικοποίηση και πιστοποίηση της 
έναρξης της παραγωγικής λειτουργίας της επέν¬ 
δυσης της εταιρείας «ΚΑΘΑΡΟ ΕΝΕΡΓΕΙΑΚΗ ΑΝΩ¬ 
ΝΥΜΟΣ ΕΤΑΙΡΕΙΑ» που έχει υπαχθεί στις διατά¬ 


ξεις του ν. 2601/1998. 4 

Έγκριση υπερωριακής απασχόλησης των υπαλλή¬ 
λων του Διοικητικού Προσωπικού της Σιβιτανι- 
δείου Δημόσιας Σχολής Τεχνών και Επαγγελμά¬ 
των (Σ.Δ.Σ.Τ.Ε.) για το Β' εξάμηνο 2007. 5 

Καθορισμός αριθμού παρεχομένων θέσεων του Ελ¬ 
ληνικού Ανοικτού Παν/μίου για φοιτητές μεταπτυ¬ 


χιακών προγραμμάτων καθώς και μεταπτυχιακών 


φοιτητών μελών εκπ/κού προσωπικού των ΤΕΙ για 
το ακαδημαϊκό έτος 2008-2009. 6 

Έγκριση υπερωριακής απασχόλησης σε δύο (2) μό¬ 
νιμους οδηγούς του ΤΕΙ Ηπείρου. 7 

Επιχορήγηση Σχολικής Επιτροπής του Ειδικού Σχο¬ 
λείου Δράμας. 8 

Παράταση Προγράμματος Απόκτησης Εργασιακής 
Εμπειρίας (δίαρο) στις υπηρεσίες του Οργανισμού 
Εργατικής Εστίας (Ο.Ε.Ε.). 9 

Μεταβίβαση αδείας ιδρύσεως και λειτουργίας του 
Δημ. Ωδείου Ρίου. 10 

Αναστολή λειτουργίας Αστυνομικού Σταθμού Σπη¬ 
λαίου Γρεβενών. 11 


ΑΠΟΦΑΣΕΙ Σ 

Αριθμ. ΔΙΕΚ/ΤΜ.Β/Φ.8/36/οικ. 20807 (-|) 

Καθορισμός υπηρεσιών διάθεσης των αποφοίτων του 
Τμήματος Πολιτικής Προστασίας της Α' εκπαιδευτι¬ 
κής σειράς της Ε.Σ.Τ.Α. για διορισμό σε θέσεις διοι¬ 
κητικών υπαλλήλων. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 31 του ν. 3536/2007 (ΦΕΚ 42 Α'/23.2.2007) 
«Ειδικές ρυθμίσεις θεμάτων μεταναστευτικής πολιτικής 
και λοιπών ζητημάτων αρμοδιότητας Υπουργείου Εσω¬ 
τερικών, Δημόσιας Διοίκησης και Αποκέντρωσης», 

β) των άρθρων 17 παρ. 1, 29 και 31 του π.δ. 57/2007 
(ΦΕΚ 59 Α'/14.3.2007) «Κωδικοποίηση σε ενιαίο κείμενο 
των διατάξεων της κείμενης νομοθεσίας που διέπουν το 
Εθνικό Κέντρο Δημόσιας Διοίκησης και Αυτοδιοίκησης 
Ε.Κ.Δ.Δ.Α.». 

2. Την υπ’ αριθμ. 557/2005 γνωμοδότηση του Γ' Τμή¬ 
ματος του Νομικού Συμβουλίου του Κράτους που έγινε 
αποδεκτή από τον Υπουργό Εσωτερικών, Δημόσιας Δι¬ 
οίκησης και Αποκέντρωσης. 

3. Το υπ’ αριθμ. 3409/24.5.2007 έγγραφο της Γενικής 
Γραμματείας Πολιτικής Προστασίας. 

4. Το υπ’ αριθμ. οικ. 10840/20.7.2007 έγγραφο της Νο¬ 
μαρχίας Αθηνών. 

5. Το υπ’ αριθμ. 1556/3.8.2007 έγγραφο της Ν.Α. Ανα¬ 
τολικής Αττικής, αποφασίζουμε: 

1. Καθορίζουμε τις υπηρεσίες στις οποίες διατίθε¬ 
νται για διορισμό σε θέσεις διοικητικών υπαλλήλων οι 
απόφοιτοι της Α' εκπαιδευτικής σειράς του Τμήματος 
Πολιτικής Προστασίας της Εθνικής Σχολής Τοπικής Αυ¬ 
τοδιοίκησης (Ε.Σ.Τ.Α.), ως ακολούθως: 

ΠΙΝΑΚΑΣ ΘΕΣΕΩΝ ΥΠΗΡΕΣΙΩΝ ΔΙΑΘΕΣΗΣ 
ΑΠΟΦΟΙΤΩΝ ΤΗΣ Α' ΕΚΠ. ΣΕΙΡΑΣ ΤΟΥ ΤΜΗΜΑΤΟΣ 
ΠΟΛΙΤΙΚΗΣ ΠΡΟΣΤΑΣΙΑΣ ΤΗΣ Ε.Σ.Τ.Α. 


Α/Α 

ΥΠΟΥΡΓΕΙΑ - ΥΠΗΡΕΣΙΑ 

ΑΡΙΘΜΟΣ 

ΘΕΣΕΩΝ 

1 . 

ΥΠΟΥΡΓΕΙΟ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ & ΑΠΟΚΕΝΤΡΩΣΗΣ 


Α 

Γ ενική Γ ραμματεία Πολιτικής 
Ποοστασίας 

3 

Β 

Εθνικό Κέντρο Δημόσιας Διοίκησης και 
Αυτοδιοίκησης (κ.υ.) 

2 

2. 

ΠΕΡΙΦΕΡΕΙΕΣ 


Α 

Αττικής 

1 

Β 

Ανατολικής Μακεδονίας-Οοάκης 

1 

Γ 

Κεντρικής Μακεδονίας 

1 

Δ 

Ιονίων Νήσων 

1 

Ε 

Πελοποννήσου 

1 

3. 

ΝΟΜΑΡΧΙΑΚΕΣ ΑΥΤΟΔΙΟΙΚΗΣΕΙΣ 


Α 

Ν.Α. Αθηνών-Πειραιώς 

Νομαρχία Αθηνών 

2 

Β 

Ν.Α. Ανατολικής Αττικής 

1 

Γ 

Ν.Α. Χίου 

1 

Δ 

Ν.Α. Λέσβου 

1 

Ε 

Ν.Α. Σάυου 

1 

ΣΤ 

Ν.Α. Δωδεκανήσου 

1 


ΣΥΝΟΛΟ 

17 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Αυγούστου 2007 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

( 2 ) 

Υπαγωγή επένδυσης της εταιρείας «ζΕΝΟΔΟΧΕΙΑ ΡΟ¬ 
ΔΟΥ ΓΕΩΡΓΙΟΣ Β. ΚΑΡΑΓΙΑΝΝΗΣ Α.Ε.» με δ.τ. «ΤΗΕ 
ΙΧΙΑΝ ΘΒΑΝΩ» στις διατάξεις του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 28023/ΥΠΕ/4/00724/Ε/ν. 3299/2004/ 
29.6.2007. απόφαση του Υπουργού και Υφυπουργού Οικο¬ 
νομίας και Οικονομικών, εγκρίνεται η υπαγωγή στις δια¬ 
τάξεις του ν. 3299/2004 της επιχείρησης «ΞΕΝΟΔΟΧΕΙΑ 
ΡΟΔΟΥ ΓΕΩΡΓΙΟΣ Β. ΚΑΡΑΓΙΑΝΝΗΣ Α.Ε.» με δ. τ «ΤΗΕ ΙΧΙΑΝ 
ΟΒΑΝΩ» για την ενίσχυση επενδυτικού σχεδίου ,με το κίνη¬ 
τρο της επιχορήγησης που αναφέρεται στην επέκταση της 
ξενοδοχειακής της μονάδας «ΤΗΕ ΙΧΙΑΝ ΘΒΑΝΩ» (πρώην 
ΕΓΙΝΑ) κατά 53 δωμάτια 143 κλίνες 5 αστέρων συνολικής 
δυναμικότητας μετά την επέκταση 310 δωματίων 657 κλινών 
στην τοποθεσία Ιξιά του Δήμου Ιαλυσού Ρόδου του Νο¬ 
μού Δωδεκανήσου συνολικής ενισχυόμενης δαπάνης επτά 
εκατομμυρίων (7.000.000) ευρώ με ποσοστό επιχορήγησης 
40% δηλαδή ποσό επιχορήγησης ύψους δυο εκατομμυρίων 
οχτακοσιών χιλιάδων (2.800.000) ευρώ. 

Με την επένδυση θα δημιουργηθούν είκοσι τρεις νέες 
μόνιμες θέσεις απασχόλησης(23) ή 17 ΕΜΕ 

Ημερομηνία γνωμοδότησης της Επιτροπής: 18.5.2007. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 


Αριθμ. 1078988/7278/1002/Β 0 014 (3) 

Επιστροφή Φ.Π.Α. σε αγρότες του ειδικού καθεστώτος 
με αντίγραφα των νόμιμων φορολογικών στοιχείων 
σε περίπτωση απώλειας των πρωτοτύπων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Κώδικα Φ.Π.Α. (ν. 
2859/2000): 

α) του άρθρου 41, 

β) του άρθρου 42, 

γ) της παραγράφου 3 του άρθρου 64. 

2. Τις παραγράφους 3, 5 και 6 της υπ’ αριθμ. Π.953/432/ 
64/Πολ. 41/3.2.1988 (ΦΕΚ Β' 107/25.2.1988) απόφασης. 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ Β' 
1432/14.10.2005) κοινή απόφαση του Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών», όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 (ΦΕΚ Β' 204/13.2.2006), όμοια απόφαση. 

4. Τη δυνατότητα διασταύρωσης από τη Γ ενική Γ ραμ- 
ματεία Πληροφοριακών Συστημάτων της υποβολής αι¬ 
τήσεων επιστροφής Φ.Π.Α. αγροτών του ειδικού καθε¬ 
στώτος σε διαφορετικές Δ.Ο.Υ. 

5. Ότι από ενάρξεως εφαρμογής του Φ.Π.Α. υπήρξαν 
πολλά αιτήματα αγροτών για επιστροφή του φόρου με 
αντίγραφα στοιχείων λόγω απώλειας, κλοπής ή κατα¬ 
στροφής των πρωτοτύπων. 

6. Ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Δυνατότητα επιστροφής Φ.Π.Α. με αντίγραφα 

Παρέχεται η δυνατότητα επιστροφής, στους αγρότες 
του ειδικού καθεστώτος του άρθρου 41 του Κώδικα 
ΦΠΑ (ν. 2859/2000), του φόρου προστιθέμενης αξίας με 
τον οποίο επιβαρύνθηκαν οι αγορές αγαθών και λήψεις 
υπηρεσιών που πραγματοποίησαν για την άσκηση της 
εκμετάλλευσης τους, με τη χρησιμοποίηση αντιγράφων 
των νόμιμων φορολογικών στοιχείων, σε περίπτωση 
απώλειας για οποιονδήποτε λόγο των πρωτοτύπων, με 
τους όρους και τη διαδικασία της παρούσας. 

Αντίγραφα των νόμιμων στοιχείων γίνονται δεκτά ως 
δικαιολογητικά επιστροφής με τους κατ’ αποκοπή συντε¬ 
λεστές, εφόσον είναι θεωρημένα από τους υποκειμένους 
στο φόρο που τα έχουν εκδώσει και τηρούν το στέλεχος. 
Η θεώρηση θα αναφέρει ότι το αντίγραφο είναι το μονα¬ 
δικό και ότι είναι ακριβές αντίγραφο εκείνου που παρα¬ 
μένει στο στέλεχος, επί του οποίου θα συμπληρώνεται 
η ένδειξη ότι χορηγήθηκε στον παραγωγό θεωρημένο 
μοναδικό αντίγραφο για την επιστροφή του Φ.Π.Α. 

Άρθρο 2 

Αρμόδια για την επιστροφή του φόρου αρχή 

Για την ανωτέρω επιστροφή υποβάλλονται από τους 
δικαιούχους αγρότες χωριστές αιτήσεις επιστροφής 
Φ.Π.Α. με συνημμένα αποκλειστικά αντίγραφα φορο¬ 
λογικών στοιχείων. Οι αιτήσεις αυτές υποβάλλονται 
αποκλειστικά στη Δ.Ο.Υ. που είναι χωρικά αρμόδια για 
τη φορολογία εισοδήματος τους, ενώ δεν παρέχεται η 

δυνατότητα υποβολής τους μέσω αγροτικών συνεται¬ 
ριστικών οργανώσεων. Στις εν λόγω αιτήσεις επιστρο¬ 
φής θα πρέπει να αναγράφεται εμφανώς, στην πρώτη 
σελίδα, η ένδειξη «Επιστροφή κατόπιν ελέγχου με βάση 
αντίγραφα φορολογικών στοιχείων». 

Η υποβολή των αιτήσεων αυτών στην αρμόδια Δ.Ο.Υ. 
είναι υποχρεωτική, ανεξάρτητα από το αν η αίτηση επι¬ 
στροφής Φ.Π.Α. με τα πρωτότυπα παραστατικά υποβάλ¬ 
λεται μέσω αγροτικής συνεταιριστικής οργάνωσης. 

Δεν παρέχεται δικαίωμα στις συνεταιριστικές οργανώ¬ 
σεις να συμπεριλαμβάνουν ως δικαιολογητικά επιστροφής 
αντίγραφα φορολογικών στοιχείων σε αιτήσεις αγροτών 
που ενδεχομένως υποβάλλονται σε αυτές. Σε περίπτωση 
που από τον έλεγχο διαπιστωθεί ότι δεν τηρήθηκε η υπο¬ 
χρέωση αυτή επιβάλλεται στη συνεταιριστική οργάνωση 
το πρόστιμο που προβλέπεται από το άρθρο 4 του ν. 
2523/1997 για κάθε αίτηση που παρελήφθη. 

Άρθρο 3 

Χρόνος υποβολής των αιτήσεων 

Οι αιτήσεις επιστροφής Φ.Π.Α. με αντίγραφα υποβάλ¬ 
λονται από τον ενδιαφερόμενο αγρότη εντός της νόμι¬ 
μης προθεσμίας που ορίζεται στην παράγραφο 4 της υπ’ 
αριθμ. ΑΥΟ Π.953/432/64/Πολ.41/3.2.1988, όπως ισχύει. 

Άρθρο 4 

Διαδικασία επιστροφής Φ.Π.Α. 

Οι αρμόδιες Δ.Ο.Υ. υποχρεούνται στις ακόλουθες 
ενέργειες: 

α) Κατά την παραλαβή των αιτήσεων της παρούσας, 
που υποβάλλονται απευθείας από τους αγρότες, να 
διενεργούν συνοπτικό έλεγχο για την ορθή συμπλήρωση 
και μεταφορά των ποσών. 

β) Να επιστρέφουν τα ποσά του φόρου που προκύ¬ 
πτουν για επιστροφή από τις αιτήσεις με αντίγραφα δι- 
καιολογητικών μετά τη λήξη της προθεσμίας υποβολής 
των αιτήσεων επιστροφής και εφόσον μετά από έλεγχο 
διαπιστωθεί ότι τα ίδια δικαιολογητικά δεν χρησιμο¬ 
ποιήθηκαν για επιστροφή σε προηγούμενες αιτήσεις 
επιστροφής. Προς το σκοπό αυτό οφείλουν να διαπι¬ 
στώνουν ότι τα ίδια δικαιολογητικά: 

Δεν χρησιμοποιήθηκαν ως πρωτότυπα σε προηγού¬ 
μενες αιτήσεις που υποβλήθηκαν στην ίδια Δ.Ο.Υ., είτε 
απευθείας, είτε μέσω συνεταιριστικής οργάνωσης. Για 
το σκοπό αυτό, σε περίπτωση που έχουν υποβληθεί αι¬ 
τήσεις επιστροφής μέσω συνεταιρισμών, οι Δ.Ο.Υ. οφεί¬ 
λουν να ζητούν άμεσα τη διαβίβαση των φορολογικών 
στοιχείων, για τα οποία ζητήθηκε επιστροφή. 

Δεν χρησιμοποιήθηκαν ως πρωτότυπα ή ως αντίγραφα 
σε προηγούμενες αιτήσεις που υποβλήθηκαν σε διαφορε¬ 
τικές Δ.Ο.Υ.. Για το σκοπό αυτό θα πρέπει κατ' αρχήν να 
διαπιστώνεται μέσω του κεντρικού συστήματος ΤΑΧΙ3, εάν 
έχουν υποβληθεί αιτήσεις επιστροφής για τον ίδιο αγρότη 
σε άλλες Δ.Ο.Υ. και στην περίπτωση αυτή θα ζητούνται τα 
στοιχεία των τιμολογίων (εκδότης, ημερομηνία, αριθμός 
φορολογικού στοιχείου, ποσό) από τις αντίστοιχες Δ.Ο.Υ. 

Αρθρο 5 
Λοιπές διατάξεις 

Οι ρυθμίσεις της απόφασης αυτής ισχύουν για φο¬ 
ρολογικά στοιχεία που εκδόθηκαν από 1.1.2006 και με¬ 
ταγενέστερα. 


Κάθε ρύθμιση αντίθετου περιεχομένου με την από¬ 
φαση αυτή παύει να ισχύει. 

Η απόφαση αυτή ισχύει από έκδοσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

, (4) 

Ολοκλήρωση - οριστικοποίηση και πιστοποίηση της έναρ¬ 
ξης της παραγωγικής λειτουργίας της επένδυσης της 
εταιρείας «ΚΑΘΑΡΟ ΕΝΕΡΓΕΙΑΚΗ ΑΝΩΝΥΜΟΣ ΕΤΑΙΡΕΙΑ» 
που έχει υπαχθεί στις διατάξεις του ν. 2601/1998. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 32792/ΥΠΕ/1/00576/ν. 2601/1998/9.8.2007 
απόφαση του Υφυπουργού Οικονομίας και Οικονομικών 
πιστοποιείται η ολοκλήρωση - οριστικοποίηση του κό¬ 
στους και η έναρξη της παραγωγικής λειτουργίας της 
επένδυσης της εταιρείας «ΚΑΘΑΡΟ ΕΝΕΡΓΕΙΑΚΗ ΑΝΩΝΥ¬ 
ΜΟΣ ΕΤΑΙΡΕΙΑ», που αναφέρεται στην κατασκευή μικρού 
υδροηλεκτρικού σταθμού ισχύος 919ΚΝΛ/ στη θέση Βα¬ 
κούφι, στο υδατόρεμα Καθαρό του Δήμου Εξαπλάτανου 
Αριδαίας του Ν. Πέλλας, συνολικού κόστους ενός εκατομ¬ 
μυρίου πενήντα χιλιάδων ευρώ, με τους εξής όρους: 

Το συνολικό οριστικοποιούμενο και το ενισχυόμενο 
κόστος της επένδυσης ανέρχονται στο ποσό των ενός 
εκατομμυρίου εκατόν εβδομήντα μίας χιλιάδων τριακο- 
σίων εξήντα πέντε ευρώ (€ 1.171.365). 

Το ύψος της ιδίας συμμετοχής ανέρχεται στο ποσό 
των επτακοσίων δύο χιλιάδων οκτακόσιων δέκα εννέα 
ευρώ (€ 702.819) που αποτελεί ποσοστό 60,00% του 
συνολικού κόστους της ενισχυόμενης επένδυσης. 

Το ύψος της επιχορήγησης ανέρχεται στο ποσό των 
τετρακοσίων εξήντα οκτώ χιλιάδων πεντακοσίων σαρά¬ 
ντα έξι ευρώ (€ 468.546) που αποτελεί ποσοστό 40,00% 
του συνολικού κόστους της ενισχυόμενης επένδυσης. 

Πιστοποιείται η απασχόληση δύο (2) εργαζομένων 
έναντι τριών (3) θέσεων προβλεπομένων στην εγκρι¬ 
τική απόφαση. 

Ημερομηνία ολοκλήρωσης της επένδυσης: 15.12.2006. 

Επίσης με την παραπάνω απόφαση εγκρίθηκε η κατα¬ 
βολή του υπολοίπου της επιχορήγησης ποσού τριακοσί- 
ων είκοσι χιλιάδων διακοσίων εξήντα ευρώ (€ 320.260). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Υφυπουργού 
Ο Προϊστάμενος του Τμήματος 
ΣΟΦΟΚΛΗΣ ΚΟΥΤΣΟΥΡΕΛΗΣ 

- ♦ - 

Αριθμ. 89173/Δ4 (5) 

Έγκριση υπερωριακής απασχόλησης των υπαλλήλων 
του Διοικητικού Προσωπικού της Σιβιτανιδείου Δη¬ 
μόσιας Σχολής Τεχνών και Επαγγελμάτων (Σ.Δ.Σ.Τ.Ε.) 
για το Β' εξάμηνο 2007. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 3205/2003 «Περί μισθολογίου Δημοσίων Υπαλ¬ 
λήλων», άρθρο 16, παρ. 1. 

2. Την υπ’ αριθμ. 2/12540/0022/23.3.2007 εγκύκλιο του 
Γ.Λ.Κ. «Παροχή οδηγιών για την υλοποίηση εισοδηματι¬ 
κής πολιτικής έτους 2007». 

3. Το υπ’ αριθμ. 283/13/11.1.2007 έγγραφο της Δ/νσης 
Οικονομικών Υπηρεσιών της Σιβιτανιδείου Δημόσιας 
Σχολής Τεχνών και Επαγγελμάτων. 

4. Ότι η δαπάνη για υπερωρίες του διοικητικού προ¬ 
σωπικού που θα προκύψει από την εκτέλεση των εγκρι- 
νομένων ωρών εργασίας για το Β' Εξάμηνο του 2007, 
ύψους 109.519,00 ευρώ περίπου, θα καλυφθεί από τη 
συνολική πίστωση για υπερωριακή απασχόληση των 
μονίμων διοικητικών υπαλλήλων και του εκπαιδευτικού 
προσωπικού που είναι εγγεγραμμένη στον υπό έγκριση 
προϋπολογισμό της Σ.Δ.Σ.Τ.Ε. για το 2007 (ΚΑΕ 0267). 

5. Την υπ’ αριθμ. 72/24.5.2007 απόφαση της Εκτελε¬ 
στικής Επιτροπής του Δ.Σ. της Σιβιτανιδείου Δημόσιας 
Σχολής Τεχνών και Επαγγελμάτων, που εγκρίνει την 
υπερωριακή εργασία πενήντα επτά (57) μονίμων διοι¬ 
κητικών υπαλλήλων της Σιβιτανιδείου Δημόσιας Σχολής 
Τεχνών και Επαγγελμάτων για 60 ώρες κατ’ ανώτατο 
όριο μηνιαίως για το Β' εξάμηνο 2007. 

6. Το γεγονός της ανάγκης διεκπεραίωσης εντός 
απολύτως καθορισμένων χρονικών ορίων, θεμάτων της 
Σχολής που αφορούν 4.000 μαθητές και 650 εκπαιδευ¬ 
τικούς περίπου, όπως έκδοση αποτελεσμάτων, συλλογή 
μηχανογραφικών δελτίων (για το οποίο δεν λαμβάνουν 
επίδομα εξετάσεων), πρόσληψη εκπαιδευτών ΙΕΚ (δύο 
φορές ετησίως)σε αυστηρά καθορισμένες προθεσμίες), 
πρόσληψη αναπληρωτών εκπαιδευτικών σε τακτό και συ¬ 
γκεκριμένο χρονικό διάστημα κάθε χρόνο, σε συνδυασμό 
με την ανάληψη αυξημένων υποχρεώσεων κατά το τρέχον 
έτος, όπως είναι η αναβάθμιση και βελτίωση της υλικοτε- 
χνικής υποδομής της Σχολής και η δημιουργία νέων έργων, 
η συμμετοχή σε νέες δράσεις για την αναβάθμιση των 
διοικητικών και εκπαιδευτικών υπηρεσιών της Σχολής, κα¬ 
θώς και τη βελτίωση της ποιότητας της εκπαίδευσης των 
σπουδαστών, ενόψει και των προκλήσεων της εποχής. 

7. Την υλοποίηση προγραμμάτων στο Γ' ΚΠΣ και συ¬ 
γκεκριμένα για τη λειτουργία της θυρίδας Νεανικής 
Επιχειρηματικότητας Πρόγραμμα Ανάπτυξης Επιχειρη¬ 
ματικότητας στα ΤΕΕ, τα Ι.Ε.Κ. και τις Σχολές Αρχικής 
Επαγγελματικής Κατάρτισης. 

8. Την προετοιμασία και οργάνωση διαδικασίας υποβολής 
προτάσεων της Σ.Δ.Σ.Τ.Ε. στις προκηρύξεις του ΕΠΕΑΕΚ II 
του ΥΠ.Ε.Π.Θ., ως τελικού δικαιούχου για την χρηματοδότη¬ 
ση πράξεων πανελλαδικής γεωγραφικής εφαρμογής, στα 
πλαίσια του μέτρου 2.3. «Αρχική επαγγελματική εκπαίδευση 
και κατάρτιση», της ενέργειας 2.3.2. «Ανάπτυξη των Τεχνικών 
Επαγγελματικών Εκπαιδευτηρίων (Τ.Ε.Ε) και των Σχολικών 
Εργαστηριακών Κέντρων ( Σ.Ε.Κ.)», συγκεκριμένα για τις 
ακόλουθες τρεις κατηγορίες πράξεων:2.3.2.γ «Προγράμματα 
επισκέψεων μαθητών Τ.Ε.Ε. σε επιχειρήσεις και επαγγελ¬ 
ματικούς ή επιστημονικούς φορείς», 2.3.2.η «Ανάπτυξη και 
υλοποίηση προγραμμάτων επαγγελματικής ενημέρωσης 
και επιχειρηματικής ενθάρρυνσης σε θερινά σχολεία επι¬ 
χειρηματικότητας για μαθητές Τ.Ε.Ε.» και 2.3.2β «Δημιουργία 
Εικονικών Επιχειρήσεων στα Τ.Ε.Ε.». 

9. Τ ον εμπλουτισμό με καινούριο υλικό της ιστοσελί¬ 
δας της Σ.Δ.Σ.Τ.Ε. στην Ελληνική και Αγγλική γλώσσα, 
καθώς και τη διαρκή ενημέρωση της σχετικά με χρημα¬ 
τοδοτούμενες δράσεις και προγράμματα που υλοποιεί 
η Σ.Δ.Σ.Τ.Ε. και υποχρεούται στην κοινοποίησή τους. 


10. Το γεγονός ότι το έργο της πλήρους μηχανοργάνω¬ 
σης όλων των διοικητικών υπηρεσιών του Ιδρύματος που 
άρχισε να υλοποιείται το 2003 δεν έχει ολοκληρωθεί 

11. και απαιτείται κατά το τρέχον έτος η συνέχισή του, 
γιατί η εφαρμογή των προγραμμάτων μηχανοργάνω¬ 
σης στους διάφορους τομείς των διοικητικών υπηρεσιών 
απαιτεί διαφορετικού τύπου προγράμματα που αναπτύσ¬ 
σονται και δοκιμάζονται στον κάθε τομέα ξεχωριστά, για 
αρκετό χρονικό διάστημα, τηρώντας παράλληλα και το 
χειρογραφικό σύστημα για να γίνουν τόσο οι απαραί¬ 
τητοι έλεγχοι για κάθε περίπτωση όσο και για να μην 
διαταράσσεται η ομαλή λειτουργία των υπηρεσιών και 
να μπορούν να εξυπηρετούνται οι πολίτες χωρίς προ¬ 
βλήματα, δημιουργεί εποχικές, έκτακτες και επείγουσες 
υπηρεσιακές ανάγκες, για την ικανοποίηση των οποίων 
το ύπαρχον προσωπικό εργάζεται πέραν του υποχρεω¬ 
τικού του ωραρίου χωρίς αμοιβή, αποφασίζουμε: 

Εγκρίνουμε για το Β' εξάμηνο 2007 την υπερωριακή απα¬ 
σχόληση, πέραν των ωρών της υποχρεωτικής εργασίας, 
για πενήντα επτά (57) μονίμους διοικητικούς υπαλλήλους 
της Σιβιτανιδείου Δημόσιας Σχολής Τ εχνών και Επαγγελ¬ 
μάτων για χρονικό διάστημα από 1.7.2007 έως 31.12.2007 
και μέχρι 60 ώρες το μήνα συνολικά για κάθε υπάλληλο 
προκειμένου να καλυφθούν, επιτακτικές ανάγκες της Σιβι- 
τανιδείου Δημόσιας Σχολής Τ εχνών και Επαγγελμάτων. 

Η δαπάνη που θα προκύψει από την εκτέλεση των 
εγκρινομένων ωρών εργασίας ύψους συνολικά 109.519,00 
ευρώ περίπου, σε καμία περίπτωση δεν επιτρέπεται να 
υπερβεί τις πιστώσεις που έχουν εγγράφει στον υπό 
έγκριση προϋπολογισμό της Σ.Δ.Σ.Τ.Ε. του έτους 2007. 

Η ισχύς της απόφασης αυτής αρχίζει ένα μήνα πριν την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 89094/Β7 (6) 

Καθορισμός αριθμού παρεχομένων θέσεων του Ελληνι¬ 
κού Ανοικτού Παν/μίου για φοιτητές μεταπτυχιακών 
προγραμμάτων καθώς και μεταπτυχιακών φοιτητών 
μελών εκπ/κού προσωπικού των ΤΕΙ για το ακαδη¬ 
μαϊκό έτος 2008-2009. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 27, παρ. 1 του ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

2. Των άρθρων 5 παρ. 4 του ν. 2552/1997 «Ελληνικό 
Ανοικτό Πανεπιστήμιο και άλλες διατάξεις». 

3. Του άρθρου 14 παρ. 16 και 52 εδ. 4 του ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις». 

4. Του άρθρου 3 παρ. 7 εδ. ιε' του ν. 3027/2002 «Ρύθ¬ 
μιση θεμάτων Οργανισμού σχολικών κτιρίων, ανώτατης 
εκπαίδευσης και άλλες διατάξεις». 

5. Τις διατάξεις της παρ. 8 του άρθρου 11 του ν. 
3404/2005 (ΦΕΚ 260 τ. Α') που αντικατέστησε την παρ. 
3 του άρθρου 7 του ν. 3194/2003. 

6. Τα ισχύοντα Προγράμματα Μεταπτυχιακών Σπου¬ 
δών του ΕΑΠ. 

7. Τη γνώμη της διοικούσας επιτροπής του ΕΑΠ η 
οποία διατυπώθηκε στην υπ’ αριθμ. 155/23.5.2007 συ¬ 
νεδρίασή της. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1) Τον καθορισμό του αριθμού των παρεχόμενων θέ¬ 
σεων στο Ε.Α.Π. στις 2.800 για φοιτητές μεταπτυχιακών 
προγραμμάτων για το ακαδημαϊκό έτος 2008-2009 οι 
οποίες κατανέμονται στα 24 ΠΜΣ ως ακολούθως: 

Διοίκηση Τουριστικών Επιχειρήσεων (100) - Διοίκηση 
Μονάδων Υγείας (150) - Διοίκηση Υπηρεσιών Υγείας του 
Ε.Σ.Υ.(30) - Τραπεζική (190) - Διοίκηση Πολιτισμικών Μονά¬ 
δων (180) - Σεισμική Μηχανική και Αντισεισμικές Κατασκευ¬ 
ές (90) - Διαχείριση Τεχνικών'Εργων (120) - Μεταπτυχιακή 
εξειδίκευση στα Πληροφοριακά Συστήματα (150) -Περιβαλ¬ 
λοντικός Σχεδιασμός Πόλεων και Κτιρίων (100) - Περιβαλ¬ 
λοντικός ΣχεδιασμόςΈργων Υποδομής (90) - Διασφάλιση 
Ποιότητας (180) - Μεταπτυχιακή Ειδίκευση Καθηγητών 
Αγγλικής Γλώσσας (100) - Μεταπτυχιακή Ειδίκευση Κα¬ 
θηγητών Γερμανικής Γλώσσας (70) - Μεταπτυχιακή Ειδί¬ 
κευση Καθηγητών Γαλλικής Γλώσσας (90) - Σπουδές στην 
Εκπαίδευση (350) - Εκπαίδευση Ενηλίκων (140) - Σπουδές 
στην Ορθόδοξη Θεολογία (60) - Γραφικές Τέχνες - Πο¬ 
λυμέσα (60) - Διαχείριση Αποβλήτων (75) -Προχωρημένες 
Σπουδές στη Φυσική (60) - Κατάλυση και Προστασία του 
Περιβάλλοντος (45) - Μεταπτυχιακή Ειδίκευση Καθηγητών 
Φυσικών Επιστημών (120) - Μεταπτυχιακές Σπουδές στα 
Μαθηματικά (60) - Διοίκηση Επιχειρήσεων (ΜΒΑ) (190) 

2) Τον καθορισμό 280 θέσεων (ποσοστό 10%) επιπλέ¬ 
ον των ανωτέρω 2.800 θέσεων για μέλη εκπαιδευτικού 
προσωπικού των ΤΕΙ, που δεν κατέχουν μεταπτυχιακό 
τίτλο σπουδών (ΜΔΕ), οι οποίες κατανέμονται αναλο¬ 
γικά στα ΠΜΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 61459/Ε5 (7) 

Έγκριση υπερωριακής απασχόλησης σε δύο (2) μόνι¬ 
μους οδηγούς του ΤΕΙ Ηπείρου. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16 παρ. 1 του ν. 3205/2003 
«Περί μισθολογίου Δημοσίων Υπαλλήλων». 

2) Τις διατάξεις του άρθρου 18 παρ. 2 του ν. 3254/2004 
(ΦΕΚ 137/τ.Α'). 

3) Την υπ’ αριθμ. 2/72757/0022/31.12.2003 εγκύκλιο του 
Γ.Λ.τ.Κ. «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/τ.Α>. 

4) Την υπ’ αριθμ. 2/31902/0022/8.9.2004 εγκύκλιο του 
Γ,Λ.τ.Κ. «Παροχή οδηγιών για την τροποποίηση των δια¬ 
τάξεων του ν. 3205/2003 (ΦΕΚ 297/τ.Α') σύμφωνα με τις δι¬ 
ατάξεις του άρθρου 18 του ν. 3254/2004 (ΦΕΚ 137/τ. Α')». 

5) Την υπ’ αριθμ. 14/7.6.2007 πράξη του Συμβουλίου του 
ΤΕΙ Ηπείρου για έγκριση υπερωριακής απασχόλησης σε 
δύο (2) μόνιμους οδηγούς του Ιδρύματος. 


6) Το υπ’ αριθμ. Φ.7/3467/11.6.2007 έγγραφο του Προ¬ 
έδρου του ΤΕΙ Ηπείρου για έγκριση υπερωριακής απα¬ 
σχόλησης δύο (2) οδηγών του Ιδρύματος. 

7) Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 3.318 ευρώ, σε καμιά περίπτωση δεν επιτρέπεται 
να υπερβεί τις εγκεκριμένες πιστώσεις του ΚΑΕ 0261 
(15.000 ευρώ) του προϋπολογισμού οικ. έτους 2007 του 
ΤΕΙ Ηπείρου, αποφασίζουμε: 

Εγκρίνουμε, στα πλαίσια του εγκεκριμένου προϋπο¬ 
λογισμού έτους 2007 του ΤΕΙ Ηπείρου, την υπερωριακή 
απασχόληση πέραν του υποχρεωτικού ωραρίου, για το 
Β' εξάμηνο του 2007 για: 

Δύο (2) μόνιμους οδηγούς και για μέχρι εξήντα (60) 
ώρες το μήνα (μέχρι τη συμπλήρωση 300 ωρών) για το 
ανωτέρω χρονικό διάστημα για κάθε υπάλληλο. 

Η απόφαση αυτή ισχύει έναν μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 8 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 89374/ΙΒ (8) 

Επιχορήγηση Σχολικής Επιτροπής του Ειδικού 
Σχολείου Δράμας. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 2362/1995 «Περί Δημοσίου Λογιστικού». 

2. Το ν. 2817/2000 άρθρο 14 § 29 «Εκπαίδευση των 
ατόμων με ειδικές ανάγκες και άλλες διατάξεις». 

3. Τον προϋπολογισμό έτους 2007. 

4. Την υπ’ αριθμ. 35235/ΣΤ/04 απόφαση μεταβίβασης 
δικαιώματος υπογραφής «Με εντολή Υπουργού» στο Γ ε¬ 
νικό Γραμματέα, στους Ειδικούς Γραμματείς, και στους 
Προϊσταμένους των Γ ενικών Διευθύνσεων, Διευθύνσεων 
και Τμημάτων της Κ.Υ. του ΥΠΕΠΘ. 

5. Την ανάγκη επιχορήγησης της σχολικής επιτροπής, 
αποφασίζουμε: 

Καθορίζουμε την επιχορήγηση της 17ης Ε.Σ.Ε.Π. του 
Ειδικού Σχολείου Δράμας με το ποσό των έξι χιλιάδων 
ευρώ 6.000,00 σε βάρος της πίστωσης του ΚΑΕ 2224 
του Ε.Φ. 19-220 οικονομικού έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 31076 (9) 

Παράταση Προγράμματος Απόκτησης Εργασιακής 
Εμπειρίας (δίαρο) στις υπηρεσίες του Οργανισμού 
Εργατικής Εστίας (Ο.Ε.Ε.). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του Υπουρ¬ 
γείου Εργασίας» (ΦΕΚ 163/Α'/16.6.1989), όπως ισχύει. 

2. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α76.11.2001). 

3. Τις διατάξεις του ν. 2434/1996 (ΦΕΚ/188/Α') «Μέτρα 
πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις». 

4. Τις διατάξεις των παρ. 1 και 15 του άρθρου 20 του 
ν. 2639/1998 «Ρύθμιση εργασιακών σχέσεων, σύσταση 
Σώματος Επιθεώρησης Εργασίας και άλλες διατάξεις» 
(ΦΕΚ 205/Α72.9.1998). 

5. Την υπ’ αριθμ. 31096/13.9.2005 «Πρόγραμμα απόκτη¬ 
σης Εργασιακής Εμπειρίας (3ΤΑΘΕ) στις υπηρεσίες του 
Οργανισμού Εργατικής Εστίας (Ο.Ε.Ε) και του Οργανι¬ 
σμού Εργατικής Κατοικίας (Ο.Ε.Κ.). 

6. Την αναγκαιότητα παρέμβασης του ΟΑΕΔ στην 
αγορά εργασίας για την απόκτηση πρακτικής εμπειρίας 
ανέργων πτυχιούχων και αποφοίτων σχολών νεοεισερ- 
χομένων στην αγορά εργασίας. 

7. Την υπ’ αριθμ. 1708/29.5.2007 απόφαση του Δ.Σ. του 
ΟΑΕΔ (αριθμ. Συνεδρ. 25/29.5.2007) που μας διαβιβά¬ 
σθηκε από τον ΟΑΕΔ με το υπ’ αριθμ. Β117516/1.6.2007 
έγγραφό του. 

8. Την υπ’ αριθμ. 37930/Δ10Ε 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β'1432/14.10.2005), 
όπως τροποποιήθηκε με την υπ’ αριθμ. 5733/Δ10Ε 
179/9.2.2006 όμοια (ΦΕΚ Β' 204/13.2.2006). 

9. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(ΦΕΚ 783/Β717.5.2007). 

10. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(Α' 98). 

11. Το γεγονός ότι από τις διατάξεις της παρούσας 
κοινής υπουργικής απόφασης δεν προκαλείται δαπάνη 
σε βάρος του Κρατικού Προϋπολογισμού, αλλά βαρύ- 
νεται ο προϋπολογισμός του Οργανισμού Εργατικής 
Εστίας (Ο.Ε.Ε.), κατά τα οριζόμενα στα εδάφια β' και 
γ' της υπόψη κοινής υπουργικής απόφασης. Επιπλέον, 
προκαλείται ενδεχόμενη δαπάνη σε βάρος του προ¬ 
ϋπολογισμού του ΙΚΑ-ΕΤΑΜ από παροχές κοινωνικής 
ασφάλισης, αποφασίζουμε: 

Την παράταση του προγράμματος Απόκτησης Εργασι¬ 
ακής Εμπειρίας (3ΤΑΘΕ) για τους 69 ασκούμενους στον 
Οργανισμό Εργατικής Εστίας, των οποίων τα συμφω¬ 
νητικά λήγουν 31.12.2007, για χρονική διάρκεια δώδεκα 
(12) μηνών. 

Η δαπάνη για τον Οργανισμό Εργατικής Εστίας θα 
ανέλθει στο ποσό των 491.832,00 € και θα βαρύνει τον 
προϋπολογισμό του. 

Απαραίτητη προϋπόθεση για την παράταση του προ¬ 
γράμματος, είναι η μεταφορά των σχετικών πιστώσεων 
από τον ως άνω Οργανισμό στον ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθμ. 72527/2188 (10) 

Μεταβίβαση αδείας ιδρύσεως και λειτουργίας του 
Δημοτικού Ωδείου Ρίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ. Α'/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Οργανα» (ΦΕΚ 98/τ. Α'/2005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων. (ΦΕΚ7/τ. Α'/1966) 

2. Την υπ’ αριθμ. ΥΠ.ΠΟ/ΓΝΟΣ/49095/3Θ.10.1991 από¬ 
φαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού στους Γεν. 
Γ ραμματείς, Γ εν. Διευθυντές, Προϊσταμένους Δ/νσεων, 
Τμημάτων, Γραφείων της Κ.Υ. του ΥΠ.ΠΟ» (ΦΕΚ 987/τ. 
Β728.11.1991). 

3. Την υπ’ αριθμ. 44397/5.8.2003, απόφαση του ΥΠΠΟ, 
με την οποία χορηγήθηκε άδεια ιδρύσεως και λειτουρ¬ 
γίας του Δημοτικού Ωδείου Ρίου (ΦΕΚ 1216/Β'/2003). 

4. Το υπ’ αριθμ. 10024/25.7.2007 έγγραφο του Δήμου 
Ρίου και την υπ’ αριθμ. 304/2007 απόφαση του Δημοτι¬ 
κού Συμβουλίου Ρίου. 

5. Την υπ’ αριθμ. 2908/27.3.2007 απόφαση του Γενικού 
Γραμματέα Περιφέρειας Δυτικής Ελλάδας (ΦΕΚ 530/ 
Β'/2007) με την οποία συστήθηκε Δημοτική Επιχείρηση 
Πολιτιστικής Ανάπτυξης Ρίου (ΔΕΠΑΡ) καθώς και την 
υπ’ αριθμ. 61/2007 απόφαση του Διοικητικού Συμβουλίου 
ΔΕΠΑΡ, αποφασίζουμε: 

1. Εγκρίνουμε την μεταβίβαση της αδείας ιδρύσεως και 
λειτουργίας του Δημοτικού Ωδείου Ρίου από τον Δήμο 
Ρίου στην Δημοτική Επιχείρηση Πολιτιστικής Ανάπτυξης 
Ρίου (ΔΕΠΑΡ). 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2007 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΜΑΝΙΑΚΑ 

-♦- 

Αριθμ. 7001/2/1275-ε (11) 

Αναστολή λειτουργίας Αστυνομικού Σταθμού 
Σπηλαίου Γρεβενών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τα άρθρα 8 παρ. 5 και 11 παρ. 4 και 6 του ν. 1481/1984 
«Οργανισμός Υπουργείου Δημόσιας Τάξης» (Α' 152), όπως 
το δεύτερο άρθρο αντικαταστάθηκε με το άρθρο 1 παρ. 
1 του ν. 1590/1986 (Α' 49) σε συνδυασμό με τις διατάξεις 
του άρθρου 28 παρ. 1 του ν. 2800/2000 (Α' 41). 

2. Το άρθρο 90 του κώδικα νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α' 98). 

3. Το άρθρο 1 περίπτωση Β' εδάφια 25 και 27 της 
7004/3/40-ν' από 20.2.2006 απόφασης του Υπουργού 
Δημόσιας Τάξης «Μεταβίβαση αρμοδιοτήτων Υπουργού 
Δημόσιας Τάξης σε υφιστάμενα υπηρεσιακά όργανα 
(Β' 242). 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναστολή λειτουργίας 
Αστυνομικού Σταθμού Σπηλαίου 

1. Αναστέλλεται η λειτουργία του Αστυνομικού Σταθ¬ 
μού Σπηλαίου της Αστυνομικής Διεύθυνσης Γρεβενών, 


λόγω ακαταλληλότητας του οικήματος στέγασης του 
και αδυναμίας εξεύρεσης καταλλήλου στην έδρα του, 
μέχρις άρσεως του λόγου αυτού. 

2. Η αστυνόμευση της περιφέρειας του Αστυνομικού 
Σταθμού της προηγούμενης παραγράφου ανατίθεται 
στο Αστυνομικό Τμήμα Πολυνερίου, στο οποίο εντάσ¬ 
σονται το προσωπικό και τα υλικά αυτού. 

Άρθρο 2 
Έναρξη ισχύος 

1. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 2007 
Ο Αρχηγός 

ΑΝΑΣΤΑΣΙΟΣ ΔΗΜΟΣΧΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο η μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοΦίί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌτη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟπη/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071010 - ίπίβιπεί: ά11ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιί1ρ://ννννίν.ί1.αι - ε-ηπείΙ: ννοΙ)Γτΐ35ΐ6ΐ.£ΐ@&ΐ·ί|ΐ 































